Diari Oficial de la Generalitat Valenciana


Sumari del DOGV 5392, del 21-11-2006 (2006/13371)

RESOLUCIÓ de 8 de setembre del 2006, de la Conselleria de Territori i Habitatge, sobre la declaració d'àrea de rehabilitació del barri la villa de Requena.
-----------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13964


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 8 de setembre del 2006, de la Conselleria de Territori i Habitatge, sobre la declaració d'àrea de rehabilitació del barri la villa de Requena. [2006/13904]  
Antecedents de fet  
Primer. Amb data 25 de gener del 2006 té entrada en el Registre general d'aquesta Conselleria de Territori i Habitatge sol·licitud formulada per l'Ajuntament de Requena de declaració com a àrea de rehabilitació el barri La Villa d'aquesta localitat.  
Segon. El barri de La Villa de Requena va ser declarat conjunt històric artístic per Decret 653/1966, de 10 de març, pel Ministeri d'Educació Nacional, i actualment és considerat bé d'interés cultural en la categoria de conjunt històric (BOE de 22 de març de 1966).  
Tercer. Juntament amb la sol·licitud l'Ajuntament remet una còpia de la publicació en el Boletín Oficial del Estado del Decret 653/1966, de 10 de març, pel qual es declaren conjunts historicoartístic el barri denominat La Villa de Requena i plànol de delimitació del conjunt a escala 1:2000.  
Quart. De la mateixa manera, es remet una còpia del Pla especial de protecció, aprovat definitivament per la Comissió Territorial d'Urbanisme el 20 de desembre del 2004 i publicat en el BOP amb data 10 d'octubre del 2005.   
Cinqué. Els incentius fiscals a la iniciativa privada per a la conservació, renovació o millora del patrimoni residencial, arbitrats per l'Ajuntament de Requena i actualment en vigor, es recullen en les ordenances fiscals de l'impost de construccions, instal.lacions i obres aprovades pel Ple de l'Ajuntament en data 13 de juny del 2005 i publicades en el BOP el 3 de setembre d'aquest mateix any. En l'article 5é es recullen les bonificacions següents:  
Per a edificis inclosos en el Catàleg de protecció, aprovat el 12 de novembre de 1996:  
50% en obres de consolidació, restauració, reforma o reestructuració  
25% en obres de modificació amb manteniment de façana  
25% en altres obres per qüestions d'índole social i utilitat pública  
En general per a la rehabilitació d'edificis:  
S'aplica un coeficient corrector de 0,55 sobre el pressupost d'execució material.  
Sisé. L'àmbit proposat com a àrea de rehabilitació coincideix amb la delimitació del conjunt historicoartístic.  
Conforme l'article 17 del Decret 81/2006, de 9 de juny, que estableix que l'aprovació definitiva d'un Pla especial, adaptat a la Llei 4/1998, d'11 de juny, de la Generalitat, del patrimoni cultural valencià de protecció d'entorns de monuments declarats bé d'interés cultural porta implícita la declaració, de forma automàtica d'àrea de rehabilitació, amb el mateix règim d'ajudes que l'establit per a les restants, resolc:  
Primer. Declarar com a àrea de rehabilitació la zona de La Villa la delimitació de la qual es fixa en el plànol adjunt.   
Segon. Considerar d'aplicació les ajudes establides pels articles 65, 66 i 67 del Decret 81/2006 de 9 de juny, del Consell per a les actuacions protegides que s'efectuen en aquest àmbit.  
Tercer. Establir un marc que de forma ponderada a la demanda de rehabilitació detectada, permeta l'assignació d'una quantia mínima del 15% dels ingressos derivats de l'alienació del patrimoni de sòl, per a finançament de programes d'actuació en edificis que s'han de rehabilitar i un altre mínim del 15% per a ajudes a la conservació i rehabilitació del patrimoni arquitectònic mitjançant una ordenança reguladora de les ajudes, en l'àmbit que s'establisca de les mesures de foment, conforme l'article 544 del Reglament d'ordenació i gestió territorial i urbanística, Decret 67/2006.  
Quart. De conformitat amb la disposició addicional vuitena del Decret 81/2006, de 9 de juny, i l'Ordre 15 de novembre del 2004, de la Conselleria de Territori i Habitatge, després de la qualificació provisional de l'actuació de rehabilitació, s'hi haurà d'instal.lar un cartell informatiu, segons model facilitat per aquesta Conselleria.   
Contra aquesta resolució que posa fi a la via administrativa, es pot interposar recurs contenciós administratiu, davant del Jutjat contenciós administratiu de València, en el termini de dos mesos, comptadors des de l'endemà a la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crea oportú.  
València, 8 de setembre del 2006.. El director general de Habitatge i Projectes Urbans: Bernabé Bueno Miralles.